|  |
| --- |
| **S.C. TERMO-CONSTRUCT S.A.**  CONSILIUL DE ADMINISTRAȚIE  **APROBAT**  Proces verbal nr. \_\_\_\_\_\_\_\_\_\_  Ședința din \_\_\_\_\_\_\_\_\_\_\_\_\_\_  Secretar \_\_\_\_\_\_\_\_\_\_\_\_\_\_\_\_ |

CODUL ETIC

AL CONSILIULUI DE ADMINISTRAȚIE

**»**

AL S.C. TERMO-CONSTRUCT S.A.

ADOPTAT

în ședința CA din data de 15.12.2017

Consiliul de Administrație

Președinte,

Ec. Dronca Nicolae

Cuprins

1. Introducere

1.1. Misiunea societății comerciale

1.2. Conținut general cod etic

1.3. Valoarea reciprocității

1.4. Valabilitatea și aplicarea codului etic

1. Principii generale

2.1. Respectarea Constituției și a legislației

2.2. Loialitate

2.3. Imparțialitate

2.4. 0nestitate

2.5. Folosirea imaginii societății

2.6. Conduita adecvată în cazul unui potențial conflict de interese

2.7. Confidențialitatea și secretul de serviciu

2.8. Valoarea resurselor umane

2.9. Exercitarea echitabilă a autorității

2.10. lntegritate

2.11. Transparența și caracterul complet al informațiilor

2.12. Libertatea gândirii și exprimării

2.13. Asigurarea securității și sănătății în muncă

2.14. Utilizarea resurselor S.C. TERMO-CONSTRUCT S.A.

3. Criterii de conduită

3.1.Criterii de conduită în relația cu autoritățile publice tutelare

3.2.Criterii de conduită în relațiile cu alte părți

4.Proceduri de implementare

4.1. Atribuțiile Consiliului de Administrație

4.2. Formare profesională specifică

5. **Dispoziții finale**

**Anexa 1** Formular model - Sesizare a abaterilor de la codul etic

**1.INTRODUCERE**

Codul etic exprimă angajamentele și responsabilitățile de natură etică cu privire la conducerea activității societății de către membrii Consiliului de Administrație al S.C. TERMO-CONSTRUCT S.A..

Codul etic impune o serie de valori și principii care să ghideze activitatea și comportamentul membrilor Consiliului de Administrație și conducerii societății în relația cu personalul intern precum și cu persoanele din afara societății.

1.1.Misiunea societății comerciale

Misiunea S.C. TERMO-CONSTRUCT S.A. este de a asigura activitatea privind captarea, tratarea și distribuția apei cu întreaga paletă de servicii oferită populației și agenților economici din această activitate. De asemenea obiectul de activitate al societății cuprinde prin actul constitutiv și alte activități de perspectivă colaterale obiectului principal.

Prin organele de conducere care sunt Adunarea Generală a Acționarilor și Consiliul de Administrație al societății se asigură gestionarea corectă a capitalului social și a mijloacelor circulante aflate în administrare.

1.2.Conținut general cod etic

Prezentul cod etic este alcătuit din :

•Principiile generale care guvernează relațiile cu partenerii și care definesc, în mod abstract, valorile de referință;

•Criteriile de conduită în relațiile cu fiecare categorie de parteneri, care generează liniile directive și normele specifice pe care colaboratorii trebuie să le urmeze pentru a respecta principiile generale și pentru a preveni conduita contrară eticii;

•Procedurile de implementare, care descriu sistemul de control menit să asigure respectarea și îmbunătățirea continuă a codului etic.

1.3.Valoarea reciprocității

O valoare intrinsecă a codului este idealul cooperării în beneficiul reciproc al pârților implicate, în conformitate cu rolul fiecăruia.

Luând în considerare acest fapt, Consiliul de Administrație al S.C. TERMO-CONSTRUCT S.A. solicită respectarea codului etic de către fiecare parte interesată, conform principiilor și regulilor care stau la baza codului etic.

1.4.Valabilitatea și aplicarea codului etic

Codul etic are caracter obligatoriu, se aplică Consiliului de Administrație al S.C. TERMO-CONSTRUCT S.A. și impune restricții în ceea ce privește comportamentul tuturor părților interesate.

Prezentul cod etic este valabil de la data aprobării lui până la actualizările și modificările ulterioare.

Prezentul cod etic va fi revizuit periodic în funcție de schimbările interne sau de cerințele de legislație.

**2.PRINCIPII GENERALE**

2.1.Respectarea Constituției și a legislației

Consiliul de Administrație are obligația ca, prin actele și faptele sale, să respecte Constituția, legile țării și să acționeze pentru punerea în aplicare a dispozițiilor legale, în conformitate cu atribuțiile ce îi revin, cu respectarea eticii profesionale.

Consiliul de Administrație are îndatorirea să urmarească, de asemenea, respectarea lor și de către S.C. TERMO-CONSTRUCT S.A. și de angajații săi.

2.2.Loialitate

Personalul S.C. TERMO-CONSTRUCT S.A. și membrii Consiliului de Administrație au obligația de a apara în mod loial prestigiul societății, precum și de a se abține de la orice act ori fapt care poate produce prejudicii imaginii sau intereselor acesteia.

Personalul S.C. TERMO-CONSTRUCT S.A. și membrii Consiliului de Administrație sunt devotați organizației și autorităților publice tutelare, în vederea îndeplinirii obiectivelor asumate atât în nume personal cât și în numele S.C. TERMO-CONSTRUCT S.A..

Nu este admisibilă prezența în cadrul Consiliului de Administrație sau a angajaților societății a persoanelor care în trecut au fost revocate sau demise din funcții deținute în cadrul societății din motive imputabile lor sau care au întreprins demersuri contrare intereselor societății.

2.3.Imparțialitate

În deciziile care influențează relațiile cu părțile interesate (autoritățile publice tutelare, comunitatea zonală, instituțiile statului, parteneri de afaceri, alte persoane fizice sau juridice ce interacționează cu societatea), Consiliul de Administrație și S.C. TERMO-CONSTRUCT S.A. evită orice formă de discriminare bazată pe vârstă, sex, cultură, religie, rasă, naționalitate, opinii politice sau confesiune și au o atitudine obiectivă, neutră față de orice interes politic, economic, religios sau de altă natură.

2.4.Onestitate

În contextul activităților profesionale, Consiliul de Administrație, S.C. TERMO-CONSTRUCT S.A. și colaboratorii trebuie să respecte, cu maximă seriozitate, atât legislația în vigoare, cât și codul etic, procedurile și regulamentele interne.

Urmărirea intereselor S.C. TERMO-CONSTRUCT S.A. nu va fi sub nicio formă utilizată drept justificare a unui comportament necinstit.

2.5.Folosirea imaginii societății

Membrilor Consiliului de Administrație și salariaților societăți le este interzis să utilizeze numele sau imaginea S.C. TERMO-CONSTRUCT S.A. în acțiuni neconforme cu domeniul lor de activitate și cu atribuțiile funcției.

2.6.Conduita adecvată în cazul unui potențial conflict de interese

Pe parcursul desfășurării oricărei activități trebuie evitate acele situații în care părțile implicate se află sau par să se afle în conflict de interese.

Aceasta include, fără a se limita la, situații în care membrii Consiliului de Administrație urmăresc un interes care diferă de scopul pe care și l-a propus S.C. TERMO-CONSTRUCT S.A. și situații în care aceștia obțin un avantaj personal din fructificarea oportunităților de afaceri.

2.7.Confidențialitatea și secretul de serviciu

Este interzis membrilor Consiliului de Administrație precum și angajaților societății să folosească informații confidențiale în scopuri care nu au legătură cu exercitarea activităților profesionale ale acestora în interesul societății, precum și implicarea în situații în care părțile interesate (definite conf.pct.2.3.) acționează în contrast cu îndatoririle de loialitate corespunzătoare funcțiilor acestora în relațiile lor cu societatea.

2.8.Valoarea resurselor umane

Salariații S.C. TERMO-CONSTRUCT S.A. reprezintă un factor indispensabil în succesul acesteia. Consiliul de Administrație apară și promovează resursele umane ale societății, abilitățile și cunoștințele fiecărui angajat, pentru a îmbunătăți și spori patrimoniul, veniturile și forța competitivă.

2.9.Exercitarea echitabilă a autorității

În procesul de conducere al S.C. TERMO-CONSTRUCT S.A. Consiliul de Administrație se angajează să asigure exercitarea autorității într-o manieră corespunzătoare, obiectivă și corectă, fără nici un abuz sau încălcare a drepturilor legale.

În acest sens, garantează că autoritatea nu se va manifesta prin exercitarea puterii în detrimentul demnității sau independenței unui angajat și ca deciziile luate cu privire la organizarea relațiilor de muncă vor asigura protejarea valorii reprezentate de angajați.

2.10.Integritate

S.C. TERMO-CONSTRUCT S.A. garantează integritatea fizică și morală a salariaților săi prin punerea la dispoziție de bunuri, valori și condiții de muncă care respectă demnitatea individului și care sunt corespunzătoare din punct de vedere al securității și sănătății în muncă.

Prin urmare, nu sunt tolerate solicitările sau amenințările menite să determine o persoană să comită acte contrare legii sau codului etic sau împotriva convingerilor sau preferințelor morale și personale ale acesteia.

Consiliul de Administrație prin autoritatea sa, urmărește respectarea de către conducerea executivă a societății a acestui principiu și ia toate măsurile necesare în caz de neîndeplinire.

2.11.Transparenta și caracterul complet al informațiilor

Toate părțile interesate și S.C. TERMO-CONSTRUCT S.A. trebuie să furnizeze informații complete, transparente, obiective, inteligibile și corecte, astfel încât, să se poată lua decizii independente, realiste și informate cu privire la administrarea societății, interesele implicate, la alternativele și consecințele acestora.

2.12.Libertatea gândirii și exprimării

Consiliul de Administrație garantează principiul conform căruia angajașii societății pot să își exprime și să își fundamenteze opiniile, cu respectarea drepturilor, obiectivității, a eticii și bunelor maniere.

2.13.Asigurarea securității și sănătății în muncă

S.C. TERMO-CONSTRUCT S.A. pune mai presus de orice omul și se angajează să asigure securitatea și sănătatea în muncă a tuturor angajaților, cât și a colaboratorilor, delegaților, vizitatorilor, prin modernizări, achiziții și măsuri eficiente, eficace împotriva incidentelor și îmbolnăvirilor profesionale, dacă este cazul.

**2.14.Utilizarea resurselor** S.C. TERMO-CONSTRUCT S.A.

Membrii Consiliului de Administrație și salariații societății sunt obligați să asigure ocrotirea patrimoniului, să evite producerea oricărui prejudiciu și să folosească timpul de lucru și bunurile care aparțin S.C. TERMO-CONSTRUCT S.A. numai pentru îndeplinirea responsabilităților corespunzătoare funcției deținute.

**3.CRITERII DE CONDUITĂ**

3.1 Criterii de conduită în relația cu autoritățile publice tutelare

Relația cu autoritățile publice tutelare se va desfășura conform și în limitele impuse de legislația în vigoare.

Autoritățile publice tutelare trebuie să primească toate informațiile în conformitate cu prevederile OUG.109/2011 privind guvernanța corporativă a întreprinderilor publice cu modificările și completările ulterioare prin rapoarte întocmite și înaintate la termen.

Consiliul de Administrație trebuie să aducă la îndeplinire toate atribuțiile ce îi revin potrivit OUG.109/2011 și Regulamentului privind Organizarea și Funcționarea societății.

3.2.Criterii de conduita in relațiile cu alte parti

În această categorie sunt cuprinse următoarele părți interesate: •angajații S.C. TERMO-CONSTRUCT S.A.;

•societăți cu care s-au încheiat contracte, convenții, acorduri;

•societăți și instituții cu care se colaborează, dar nu au calitate de furnizori sau clienți (bănci, trezorerie);

•organisme și instituții de control;

•organisme și instituții de avizare, autorizare;

•comunitatea locală;

•reprezentanți de presa, tv, publicații;

•public.

**Integritate si onestitate**

Colaborarea S.C. TERMO-CONSTRUCT S.A. cu alte părți interesate se va baza pe legile, normele, standardele și regulamentele în vigoare, având în vedere avantajul reciproc, cât și următoarele cerințe:

* nu se vor accepta diferite avantaje personale oferite de aceștia;
* nu se acceptă intervențiile sau presiunile de orice fel pentru realizarea sau oferirea unor servicii, avantaje materiale, etc;
* nu se vor accepta compromisuri sau înțelegeri neloiale, părtinitoare.

**Comunicarea corectă, completă, obiectivă**

Comunicările S.C. TERMO-CONSTRUCT S.A. către părțile interesate sunt formulate respectând dreptul accesului la informație și principiul corectitudinii și obiectivității.

Sub nici o formă nu se permite o comunicare falsă sau care să aibă la bază informații sau comentarii deformate, tendențioase.

Este interzisă divulgarea unor informații confidențiale sau care pot prejudicia societatea.

Fiecare activitate de comunicare va respecta legea, regulile și practicile de conduită profesională, procedurile interne și trebuie să fie clară, transparentă, promptă, adecvată scopului și realistă.

Asigurarea proprietății intelectuale, confidențialității și secretului de serviciu

Membrii Consiliului de Administrație al S.C. TERMO-CONSTRUCT S.A. asigură confidențialitatea informațiilor în acord cu interesele societății și cu cerințele părților implicate.

S.C. TERMO-CONSTRUCT S.A. și Consiliul de Administrație asigură secretul de serviciu în conformitate cu legislația în vigoare.

Proprietatea intelectuala a societății este reprezentată de totalitatea documentelor create de către conducerea și/sau angajații societății în format letric sau electronic precum și documente intrate pe cale legală în posesia societății, și aceasta se supune legislației actuale în ce privește secretul de serviciu.

La încetarea contractului individual de muncă, angajații au obligația de a returna ceea ce aparține de drept societății (documentele produse în perioada în care au fost angajați ai societății), fiindu-le interzis să utilizeze în vreo circumstanță documente de orice tip aflate în proprietatea intelectuală a societății, fără acordul scris al conducerii acesteia. Această interdicție se aplică și angajaților activi ai societății sau membrilor Consiliului de Administrație relativ la utilizarea proprietății intelectuale a societății pentru orice scopuri sau activități care nu au legătură sau contravin intereselor societății.

Evitarea conflictului de interese

Administratorii S.C. TERMO-CONSTRUCT S.A. au obligația de a evita situațiile care pot duce la apariția conflictelor de interese și de a nu obține avantaje personale din:

•deținerea unei funcții de conducere în cadrul societății; •fructificarea unor oportunități de afaceri;

•fructificarea unor relații cu furnizorii și/sau clienții;

•acceptarea de bani sau favoruri de la persoane fizice sau juridice în schimbul luării unor decizii de favorizare a acestora;

•relații și intervenții de la instituțiile statului, organizații, comunitate;

•avantaje, cadouri, atenții care pot genera conflict de interese sau o practica lipsită de onestitate;

•existența și implicarea unor legaturi de rudenie.

**Relații juste cu instituțiile statului și grupuri de interes**

S.C. TERMO-CONSTRUCT S.A. prin Consiliul de Administrație consideră că stabilirea unui dialog și a unei colaborări cu diverse instituții, grupuri profesionale, societăți și asociații prezintă o importanță majoră pentru dezvoltarea corespunzătoare a activităților societății.

S.C. TERMO-CONSTRUCT S.A. nu refuză, nu ascunde, nu manipulează, nu interzice furnizarea oricăror informații cerute de autoritățile de control în conformitate cu prevederile legale și va coopera pe durata desfășurării oricăror proceduri legale de control.

**Activitatea politică**

S.C. TERMO-CONSTRUCT S.A. nu promovează și nu acceptă implicarea politică, considerând că această practică afectează activitatea managerială și cea a Consiliului de Administrație, cât și credibilitatea societății.

Salariaților le este interzis să desfășoare în timpul orelor de lucru activități politice de orice fel și să afișeze în cadrul societății însemne sau obiecte inscripționate cu sigla sau denumirea partidelor politice ori a candidaților acestora.

Recrutarea administratorilor

Evaluarea administratorilor ce urmează să fie numiți se face pe baza corespondenței dintre profilurile candidaților cu cele căutate în raport cu exigențele societății și în conformitate cu principiul acordării de oportunități egale pentru toți candidații implicați, cu respectarea strictă a condițiilor impuse de OUG 109/2011 și a HG.722/2016.

Informația solicitată candidaților este strict legată de verificarea caracteristicilor profesionale, etice și psihologico-aptitudinale ale acestora.

Nu este admisă accederea la funcția de administrator al S.C. TERMO-CONSTRUCT S.A. a persoanelor care au mai ocupat în trecut această funcție și au fost revocate din motive imputabile lor.

**Integritatea și protejarea salariaților S.C. TERMO-CONSTRUCT S.A.**

S.C. TERMO-CONSTRUCT S.A. se obligă să protejeze integritatea morală a angajaților, asigurându-le condiții de lucru adecvate care să le respecte demnitatea.

Societatea protejează și apără salariații împotriva actelor de violență psihică și se opune oricăror atitudini sau forme de conduită care au ca rezultat discriminări sau prejudicii aduse acestora sau convingerilor sau preferințelor lor.

**4.PROCEDURI DE IMPLEMENTARE**

4.1.Atribuțiile Consiliului de Administrație

Consiliului de Administrație îi revine funcția și responsabilitatea de a formula principiile strategice și organizatorice și de a confirma existența miloacelor de control pentru monitorizarea operațiunilor.

Consiliul de Administrație va acționa cu profesionalism, bună credință, onestitate și fidelitate în interesul regiei și în interesul comun al autorităților publice tutelare.

Consiliul de Administrație este însărcinat cu îndeplinirea tuturor actelor necesare și utile pentru realizarea obiectului de activitate al S.C. TERMO-CONSTRUCT S.A., precum și cu supravegherea activității de conducere executivă.

Atribuțiile Consiliului de Administrație sunt definite prin Regulamentul privind Organizarea și Funcționarea societății, prin contractele de mandat și prin actele normative ce reglementează activitatea societății.

Toți administratorii S.C. TERMO-CONSTRUCT S.A. au următoarele obligații:

- au rol activ în îndeplinirea sarcinilor ce le revin, societatea putând astfel beneficia de abilitatea și cunoștințele acestora;

* să participe în mod regulat la ședințele Consiliului de Administrație;
* să raporteze orice situație în care au un interes personal sau reprezintă un interes al unei terțe părți, abținându-se să participe la procesul de luare a deciziilor în cadrul Consiliului de Administrație;
* să raporteze orice situație care reprezintă un conflict de interese și care îi implică;
* să păstreze și să protejeze orice informații de natură confidențială necesare pentru îndeplinirea sarcinilor acestora și să respecte procedura privind dezvăluirea acestor informații;
* să se pregătească în mod corespunzător pentru ședințele Consiliului de Administrație;
* să îndeplinească orice obligație specifică, care îi este încredințată de către consiliu sau care poate fi considerată în mod rezonabil ca intrând în atribuțiile sale.

Președintele Consiliului de Administrație are obligația să:

* convoace ședințele C.A. și A.G.A, asigurând membrilor acestuia furnizarea documentației și a informațiilor necesare pentru a permite să își exprime o părere conștientă, obiectivă cu privire la subiectele supuse atenției și aprobării sale prin e-mail sau prin consultare la sediul societății, cu cel puțin cinci zile înainte de data fixată pentru fiecare ședință;
* coordoneze activitățile C.A. și să conducă adunările acestuia;
* verifice implementarea decizilor C.A.;
* supravegheze activitatea de audit

Formare profesională specifică

Membrii Consiliului de Administrație își vor actualiza în mod constant abilitățile și își vor îmbunătăți cunoștințele cu privire la activitatea S.C. TERMO-CONSTRUCT S.A. precum și cele mai bune practici în materie de guvernanță corporativă, în vederea îndeplinirii rolului lor în cadrul consiliului.

Președintele C.A. va revizui periodic și va stabili împreună cu fiecare dintre administratori nevoile de formare și de dezvoltare ale acestora.

**5.DISPOZIȚII FINALE**

Codul de etică este adoptat de Consiliul de Administrație al S.C. TERMO-CONSTRUCT S.A..

Angajații societății sau persoanele publice care au observat sau au fost afectate de o încălcare a prevederilor Codului etic vor completa modelul de “Formular de sesizare abatere” din Anexa 1 și îl vor depune la departamentul resurse umane al societății.

Abaterile de la Codul etic sunt analizate de persoane desemnate de Consiliul de Administrație, care va formula o soluționare în maxim 30 de zile.

În cazul unor abuzuri și încălcări ale prevederilor Codului etic, societatea va adopta măsuri disciplinare.

În cazurile în care faptele săvârșite întrunesc elementele constitutive ale unor infracțiuni, vor fi sesizate organele de urmărire penală competente.

Respectarea Codului etic conduce la protejarea imaginii societății, cât și la creșterea încrederii partenerilor și a altor părți interesate.

Nerespectarea Codului etic va fi considerată un act de indisciplină și se va sancționa conform prevederilor legale în vigoare.

Codul etic intră în vigoare de la data aprobării lui de către Consiliul de Administrație al S.C. TERMO-CONSTRUCT S.A..

Codul etic se publică, prin grija președintelui Consiliului de Administrație al S.C. TERMO-CONSTRUCT S.A., pe pagina de internet a societății, în 48 de ore de la adoptare, iar în cazul revizuirii, la data de 31 mai a anului în curs, cu avizul auditorului intern, conform prevederilor legale.

Consiliul de Administrație

S.C. TERMO-CONSTRUCT S.A.

Președinte,

Ec. Dronca Nicolae**Anexa 1**

**SESIZARE A ABATERILOR DE LA CODUL ETIC  
al S.C. TERMO-CONSTRUCT S.A.**

Subiect Persoana publică

**Angajat societate**

Nume și prenume Nume și prenume

Departament Loc de muncă

Telefon: \_\_\_\_\_\_\_\_\_ Email:

**Obiectul sesizării**

Vă rugăm să treceți mai jos complet și obiectiv datele referitoare la încălcarea prevederilor Codului etic, precum și alte detalii pe care le considerați utile.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Menționare atașare documente doveditoare(dacă este cazul)

* DA
* NU

Data

Semnătură